**CENU APTAUJA TNPz 2021/34**

**“Ielas apgaismojuma izbūve Fabrikas ielā, posmā no Fabrikas ielas 3 līdz Fabrikas ielai 21, Talsos”**

**INSTRUKCIJA PRETENDENTAM**

1. **Iepirkuma priekšmets.**
	1. Iepirkuma priekšmets: **Ielas apgaismojuma izbūve Fabrikas ielā, posmā no Fabrikas ielas 3 līdz Fabrikas ielai 21, Talsos;**
	2. Iepirkuma paredzamais apjoms - Saskaņā ar tehnisko specifikāciju (Pielikums Nr.1);
	3. Paredzamais līguma izpildes laiks pēc līguma noslēgšanas: 3 mēnešu laikā no līguma parakstīšanas dienas;
	4. Darbu izpildes vieta: Fabrikas iela, Talsu pilsēta;
2. **Piedāvājuma iesniegšanas vieta.**
	1. Piedāvājumu var iesniegt, nosūtot pa e-pastu iepirkumi@talsi.lv līdz **2021.gada 7.jūnijam** **plkst. 16.00;**
	2. Kontaktpersona: Talsu pilsētas pārvaldes vadītājs Ģirts Kalnbirze, telefona nr.: 20222650, e-pasts: girts.kalnbirze@talsi.lv.
3. **Piedāvājuma noformēšana.**
	1. Finanšu piedāvājumu pretendents sagatavo balstoties uz 1.pielikumā “Tehniskā specifikācija” un 2.pielikumā “ Tehniskā shēma” noteiktajām prasībām.
	2. Pieteikumu cenu aptaujai un kopējo Finanšu piedāvājumu pretendents iesniedz atbilstoši 3.pielikumā pievienoto “Finanšu piedāvājums” paraugformu.
	3. Piedāvājumā norāda līgumcenu euro bez pievienotās vērtības nodokļa ar precizitāti 2 (divas) zīmes aiz komata.
	4. Pretendents iesniedz aizpildītu izvērsta finanšu piedāvājuma paraugformu – 4.pielikums.
	5. Pēc piedāvājuma iesniegšanas termiņa beigām pretendents nevar grozīt savu piedāvājumu.
	6. Pretendentam iepriekšējo 3 (trīs) gadu laikā ir pieredze vismaz 2 (divu) līdzīgu līgumu savlaicīgā un kvalitatīvā izpildē. Pretendents iesniedz aizpildītu - 5. pielikumu – Pretendenta kvalifikācija un pieredze.
	7. Pretendents ir reģistrēts normatīvajos aktos (Latvijas Republikas Uzņēmumu reģistrā vai līdzvērtīgā reģistrā ārvalstīs) noteiktajā kārtībā.
	8. Pretendentam ir tiesības veikt iepirkuma priekšmetā norādītos būvdarbus, ko apliecina tā reģistrācija Latvijas Republikas Būvkomersantu reģistrā vai ārvalsts piegādātāja izcelsmes (reģistrācijas) valsts prasībām atbilstošā reģistrā.
4. **Piedāvājuma cena**
	1. Piedāvājumam jābūt izteiktam *euro* bez PVN. Piedāvājuma cenas ir jānorāda katrai specifikācijas pozīcijai un visām pozīcijām kopā.
	2. Nosacījums - Paredzamā līgumsumma nedrīkst pārsniegt 9 999,99 *euro* bez PVN.
5. **Samaksas nosacījumi**
	1. Par veiktajiem pakalpojumiem Pasūtītājs samaksā Izpildītājam norādītajā bankas kontā 15 darba dienu laikā pēc rēķina saņemšanas Kareivju ielā 7, Talsos vai Talsu pilsētas pārvaldes e-pastā: talsi.parvalde@talsi.lv.
6. **Informācijas sniegšana**
	1. Visi jautājumi par iepirkuma priekšmetu adresējami 2.punktā minētai kontaktpersonai.
7. **Piedāvājumu iesniegšana, vērtēšana un lēmuma pieņemšana**
	1. Piedāvājumus iesniedz, nosūtot uz e-pastu: iepirkumi@talsi.lv. Piedāvājumi, kas iesniegti pēc publikācijā norādītā termiņa, netiks vērtēti.
8. **Iestāde:**
	1. Pārbaudīs piedāvājumu atbilstību Instrukcijā pretendentam norādītajām prasībām. Par atbilstošiem tiks uzskatīti tikai tie piedāvājumi, kuri atbilst visām uzaicinājumā norādītajām prasībām. Neatbilstošie piedāvājumi netiks vērtēti.
	2. Pārbaudīs piedāvājumu atbilstību tehniskajai specifikācijai. Par atbilstošiem tiks uzskatīti tikai tie piedāvājumi, kuri atbilst visām tehniskajā specifikācijā norādītajām prasībām. Neatbilstošie piedāvājumi netiks vērtēti.
	3. No piedāvājumiem, kas atbilst visām prasībām, izvēlēsies saimnieciski izdevīgāko piedāvājumu ar viszemāko cenu.
	4. 3 darba dienu laikā pēc lēmuma pieņemšanas informēs visus pretendentus par pieņemto lēmumu.
9. **Lēmums par cenu aptaujas izbeigšanu bez līguma slēgšanas:**
	1. Pasūtītājs var pieņemt lēmumu par cenu aptaujas izbeigšanu, neizvēloties nevienu piedāvājumu, ja cenu aptaujai netika iesniegti piedāvājumi, vai iesniegtie piedāvājumi neatbilda uzaicinājumā un tehniskajā specifikācijā noteiktajām prasībām, kā arī citos gadījumos saskaņā ar Likumu.